**Molėtų rajono savivaldybės taryba**

**SPRENDIMAS**

**DĖL sutikimo PERiMti valstybės turtą MOLĖTŲ RAJONO SAVIVALDYBĖS NUOSAVYBĖN ir jo perdavimo MOLĖTŲ R. SAVIVALDYBĖS VIEŠAJAI BIBLIOTEKAI**

2015 m. gruodžio 17 d. Nr. B1-267

Molėtai

Vadovaudamasi Lietuvos Respublikos vietos savivaldos įstatymo 6 straipsnio 13 ir 24 punktais, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, 12 straipsnio 2 dalimi, 20 straipsnio 1 dalies 4 punktu ir atsižvelgdama į Lietuvos nacionalinės Martyno Mažvydo bibliotekos 2015 m. spalio 24 d. raštą Nr. SD-16-1416 „Dėl sutikimo priimti valstybės turtą“,

Molėtų rajono savivaldybės taryba n u s p r e n d ž i a:

1. Sutikti perimti Molėtų rajono savivaldybės nuosavybėn savarankiškosioms funkcijoms - gyventojų bendrosios kultūros ugdymui ir etnokultūros puoselėjimui bei informacinės visuomenės plėtrai - įgyvendinti valstybei nuosavybės teise priklausantį ir šiuo metu Lietuvos nacionalinės Martyno Mažvydo bibliotekos patikėjimo teise valdomą turtą:

|  |  |  |  |  |  |
| --- | --- | --- | --- | --- | --- |
| Eil. Nr. | Perduodamo turto pavadinimas | Kiekis, vnt. | Vieneto įsigijimo vertė, Eur | Vieneto likutinė vertė, Eur | Bendra likutinė vertė, Eur |
| 1. | XVIII a. Lietuvos knygos lenkų kalba: kontrolinis sąrašas | 1 | 11,44 | 11,44 | 11,44 |
| 2. | Lietuvos bibliografija: serija C: 1908-1909: D.3 | 1 | 9,55 | 9,55 | 9,55 |
|  | Iš viso | 2 | 20,99 | 20,99 | 20,99 |
|  | Finansavimo šaltinis - valstybės biudžeto lėšos |  |  |  |  |

2. Perėmus 1 punkte nurodytą turtą ir įrašius į Savivaldybės turto apskaitą, perduoti jį Molėtų r. savivaldybės viešajai bibliotekai valdyti, naudoti ir disponuoti juo patikėjimo teise.

3. Įgalioti Molėtų rajono savivaldybės administracijos direktorių savivaldybės vardu pasirašyti turto perėmimo ir perdavimo aktą.

4. Nustatyti, kad perimtas turtas, nurodytas 1 punkte, bus naudojamas tik Molėtų rajono savivaldybės viešosios bibliotekos veiklai.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Stasys Žvinys